ไฟแนนซ์ทูเดย์
งวดเข้ามาทุกทีกับชีวิตมนุษย์เงินเดือนของ บุญทักษ์ หวังเจริญซีอีโอ ธนาคารทหารไทยที่ผลงานเข้าตาจน ไอเอ็นจี กรุ๊ป
24 มิ.ย. 2560

โดย...ช.ชดา- งวดเข้ามาทุกทีกับชีวิตมนุษย์เงินเดือนของ บุญทักษ์ หวังเจริญซีอีโอ ธนาคารทหารไทยที่ผลงานเข้าตาจน ไอเอ็นจี กรุ๊ป ผู้ถือหุ้นใหญ่ธนาคารทหารไทย แม้จะทำงานครบ 2 วาระแล้ว แต่ถูกขอให้ต่ออายุเป็นซีอีโอต่อไปอีกสักพักจนกว่าจะหาคนที่มีความสามารถทัดเทียมมาทำงานได้- ว่ากันว่าตำแหน่งนี้ยังไม่ลงตัวเพราะคุณพี่เขาเสนอน้องรัก ปิติ ตัณฑเกษม ประธานเจ้าหน้าที่บริหารลูกค้าธุรกิจ ว่าเหมาะสมที่จะเป็นซีอีโอคนต่อไป แต่ทางผู้ถือหุ้นใหญ่ยังไม่ปลื้ม เลยยังพยายามควานหาตัวคนที่คิดว่าใช่อยู่ต่อไป- ก้าวสู่ปีที่ 10 ของเมืองไทยประกันภัย หลังควบรวมกับบริษัท ภัทรประกันภัยเมื่อ 20 มิ.ย. มาดามแป้ง นวลพรรณ ล่ำซำ กรรมการผู้จัดการ ก็พาพนักงานและคู่ค้าร่วมตักบาตรทำบุญเลี้ยงพระเพล ตกเย็นมาดามแป้งขึ้นเดี่ยวไมโครโฟนพูดถึงทิศทางการทำงานในครึ่งปีหลังให้พนักงานฟังให้ชัดๆ ว่าจะไปทางไหน